b'\n_START_ARTICLE_\nChiles herrelandslag i fotball\n_START_SECTION_\nVM i fotball 1930\n_START_PARAGRAPH_\nChile sa ja til \xc3\xa5 delta i det f\xc3\xb8rste verdensmesterskapet i fotball. De slo Mexico 3\xe2\x80\x930 og Frankrike 1\xe2\x80\x930. Etter disse seirene var Chile turneringas utropstegn. Men Chile tapte den siste kampen 1\xe2\x80\x933 for Argentina.\n_START_SECTION_\nVM i fotball 1962\n_START_PARAGRAPH_\nI dette mesterskapet var Chile vertsland og gjorde det meget bra. Chile ble trukket i samme gruppe som Italia, Vest-Tyskland og Sveits. Chile vant sin f\xc3\xb8rste kamp 3\xe2\x80\x931 over Sveits. De vant ogs\xc3\xa5 den andre kampen 2\xe2\x80\x930 mot Italia i kampen som blir kalt Slaget om Santiago der Italia fikk to mann utvist. Chile tapte den siste kampen mot Vest-Tyskland med 0\xe2\x80\x932, men gikk videre fra d\xc3\xb8dens gruppe som nummer to._NEWLINE_I kvartfinalen m\xc3\xb8tte de regjerende Europamester Sovjet og den kampen vant Chile 2\xe2\x80\x931. I semifinalen m\xc3\xb8tte man Brasil p\xc3\xa5 et fullsatt Estadio Nacional. Brasil vant kampen 4\xe2\x80\x932, men Chile fikk bronse etter \xc3\xa5 ha sl\xc3\xa5tt Jugoslavia 1\xe2\x80\x930 i bronsefinalen.\n_START_SECTION_\nVM i fotball 1982\n_START_PARAGRAPH_\nChiles tropp i dette mesterskapet ans\xc3\xa5 mange som landets beste noensinne. VM-kvalifiseringa gikk bra, men selve VM ble ikke det store. Chile var kommet i gruppe med Vest-Tyskland, \xc3\x98sterrike og Algerie. Chile tapte alle kampene sines og var dermed ute av mesterskapet. 0\xe2\x80\x931 mot \xc3\x98sterrike, 1\xe2\x80\x934 mot Vest-Tyskland og 2\xe2\x80\x933 mot Algerie.\n_START_SECTION_\nVM i fotball 1998\n_START_PARAGRAPH_\nDet hittil siste verdensmesterskapet Chile har deltatt i var i Frankrike 1998. Chile kom i gruppe med \xc3\x98sterrike, Italia og Kamerun. F\xc3\xb8rste kampen mot Italia s\xc3\xa5 ut til \xc3\xa5 vinnes, men Italia fikk straffe minutter f\xc3\xb8r slutt og kampen endte 2\xe2\x80\x932. Dommer Lucien Bouchardeau fra Niger fikk ikke lov til \xc3\xa5 d\xc3\xb8mme flere kamper i mesterskapet. _NEWLINE_Den andre kampen mot \xc3\x98sterrike ende 1\xe2\x80\x931 og det gjorde ogs\xc3\xa5 den siste kampen mot Kamerun. Alle kampene endte uavgjort, men de gikk videre til \xc3\xa5ttendedelsfinale. Her spilte de mot Brasil, og de tapte 1\xe2\x80\x934.\n_START_SECTION_\nAnnet\n_START_PARAGRAPH_\nChile har v\xc3\xa6rt i finale i Copa Am\xc3\xa9rica seks ganger, og de har vunnet to av de._NEWLINE_Spilleren med flest kamper for Chile gjennom tidene er Claudio Bravo med 106 kamper, etterfulgt av Alexis Sanchez med 101.'